VYHODNOTENIE
PRIPOMIENKOVÉHO KONANIA

	Návrh   nariadenia vlády SR, ktorým sa mení a dopĺňa nariadenie vlády SR č. 152/1996 Z. z. o základných sadzbách odvodov za odňatie poľnohospodárskej pôdy z poľnohospodárskeho pôdneho fondu v znení neskorších predpisov, bol zaslaný na pripomienkové konanie 34 pripomienkujúcim subjektom.
	
Z uvedeného počtu pripomienkujúcich subjektov 17 nemalo pripomienky a 9 pripomienkujúcich subjektov nezaslalo svoje pripomienky.
	
Pripomienka Ministerstva financií SR, Ministerstva vnútra SR a Sekcie kontroly Úradu vlády SR k doplneniu kvantifikácie vplyvu na štátny rozpočet je akceptovaná.
	
Pripomienku na vypustenie navrhovaného bodu 3, alebo úpravu jeho znenia, v ktorom sa navrhovalo v § 9 zrušiť aj nariadenie vlády SR č. 188/2000 Z. z., uplatnilo Ministerstvo financií SR, Ministerstvo zdravotníctva SR, Ministerstvo vnútra SR, Ministerstvo spravodlivosti SR, Generálna prokuratúra SR, Ministerstvo práce, sociálnych vecí a rodiny SR, Ministerstvo životného prostredia SR a Úrad vlády SR, sekcia Inštitút pre aproximáciu práva.
	
Predmetná pripomienka bola akceptovaná vypustením navrhovaného bodu 3.
	
Protimonopolný úrad SR vo svojom stanovisku zo 7.3.2003 uvádza, že s predmetným materiálom zásadne nesúhlasí. Následne  na pozvanie Ministerstva pôdohospodárstva SR prerokovať predmetnú pripomienku, Protimonopolný úrad SR odpovedal listom z 12.3.2003, v ktorom Ministerstvu pôdohospodárstva SR oznamuje, že od zásadnej pripomienky vznesenej k predmetnému návrhu nariadenia vlády odstupuje.